Odense Adresse-Contoirs Efterretninger, 1834-05-19
Almindelig Politik. Flere af de fremmede Gesandtere, saasom den neapolitanske, russiske og østerrigske, havde alt forladt Bern, men skulle siden igjen have betænkt sig, da det store Raad med 104 imod 64 Stemmer nu den 6 Mai har besluttet de Flygtlinges ufortøvede Bortviisning, som have deeltaget i Savoyertoget. Jblandt dem, som med Varme antog sig Flygtlingernes Sag, var Johan Schnell. Ville Vi - spurgte han - med eet Slag udslette, hvad Vi i et heelt Aar have gjort og tilintetgjøre vor Ære, Angaaende de fremmede Noter, da fabrikeres de her i Landet. Ludvig Philip kan mene det godt med Os, jeg vil troe det; men jeg vilde dog ikke af ham tage nogen Lektion over Republiken; han haver jo en Republikaner mere end ti Carlister. Jeg holder Spørgsmaalet for en Livssag." Fra den Schweitzer Charge de Affaires i Paris var ogsaa indkommet en Skrivelse, hvor efter den franske Regjering ønskede, at vedkommende Flygtlinge ikke længere maatte kompromittere Bern og Forbundet. Jmidlertid siges det franske Gesandtskab at have faaet meget gunstige Jnstruktioner for Schweitz, og i en Konferents, som den 9de holdtes hos Udenrigsministeren Admiral Rigny, i Paris, hvori den russiske, preusiske, sardinske og bayerske Gesandt deeltog, skal han med Varme have taget sig af Sagen. Med Hensyn hertil læses ogsaa i Journal des Debats en Artikel hvorefter den i de sidste østerrigske og sardinske Noter herskende Tone almindelig dadles i Schweitz. Skulde - hedder det videre virkelig Udlandets Anmasselser voxe i samme Forhold som den Schweitzer Regjerings loyale Anstrængelser for at bortrydde Grunden til enhver billig Klage, da ville Vi begynde at føle alvorlig Bekymring for Schweitz's politiske Stilling, til de øvrige Regjeringer, og Enhver veed, i hvilken nøie Forbindelse disse Forhold staae til Europas Rolighed."Man kjender nu Jndholdet af bemeldte sidste Noter. Østerrig forlanger ikke blot de pohlske, men ogsaa de italienske og tydske Flygtlinge, som enten have eller endnu virke direkte eller indirekte til at forstyrre Nabostaternes Rolighed, bortviste, da, hvis det ikke er skeet inden Slutningen af Mai, alle Forbindelser ville vorde af brudte &c. Sardinien forlanger ogsaa de indfødte Schweitzere, som have deeltaget i Jndfaldet i Savoyen, straffede efter Lovens hele Strænghed. Disse Forventninger burde have været opfyldte uden Opfordring, som Tilfældet har været i Frankerig. Bayern beklager, at de Fremmede misbruge Gjæsteretten til at oversvømme Nabolandene med deres forpestede Skrifter. Würtemberg vil finde en Sammenhæng imellem Pohlakkernes Jndtrængen fra Frankerig i Schweitz og det Frankfurter Attentat af 3 April f. A. Baden klager blandt mere over, at revolutionaire Redakteurer stille sig i Spidsen for de politiske Blade i Schweitz, og vil ikke længer plages med den bekostelige Grændsebevogtning, hvortil det tvinges ved de vedvarende fiendtlige Planer og Oprørs=Forsøg. J de 3 sidste Noter bemærkes desuden, at de tidligere Hindringer for hine Flygtlinges Bortskaffelse nu ere hævede, da et allene Frankerig, men ogsaa de tydske Stater have tilladt dem at drage igjennem deres Gebeet. Til det Sted i den russiske Note, hvor alle Propagandaer og revolutionaire Kommitteer i Schweiz forlanges opløste, har den russiske Charge d'Affaires paa Opfordring senere givet den Forklaring: at med samme allene er sigtet til de fremmede Kommitteer, men ikke til de schweitzerske Beskyttelses=Foreninger, hvor meget han end omtvivler disses Nødvendighed og Gavnlighed."